Nii Xiameni Logistika Assotsiatsiooni asepresident hr. Ke Dong kui ka Fuijani Logistika Assotsiatsiooni president hr. Li Xinhu kinnitasid oma liikmete koostööhuvi Eesti ettevõtetega.    LTA juhatuse  esimehe Andres Valgeristi sõnul on memorandumite allkirjastamisega astutud samm koostöö suunas.     Valgerist lisas, et kuna koostööks vajalik mõlemapoolne huvi on nüüd olemas, on vaja astuda konkreetseid samme. "Logistikaklaster esitas oma liikmete nimel Fuijani ja Xiameni Logistika  Assotsiatsioonidele ametliku kutse tulla Eestisse, et anda huvilistele kohapeal ülevaade meie toodetest ja pakutavatest võimalustest," selgitas Valgerist.     Kootöömemorandumite allkirjastmisele järgnes Eesti Logistikaklastri ja Fuzhou Väliskaubanduse Büroo korraldatud ettevõtete Ärifoorum, kus Eesti ärikeskkonda ja logistikasektorit tutvustas Majandus- ja kommunikatsiooniministeeriumi transpordi arengu talituse juhataja Toomas Haidak.     Xiamen on Hiina moodsa logistika  näidispiirkond, sealt väljub enam kui 180 erinevat laevaliini, kattes üle 40 riigi ja 60 sadama. Peamised Xiameni koostöösadamad Euroopas on hetkel Hamburgi, Bremerhaveni ja Rotterdami sadamad.    Xiameni piirkonda on investeeringuid teinud mitmed globaalsed suurettevõtted, nagu Dell, Kodak, Panasonic Electric, TDK, Lenovo, Wal-Mart, Metro jt. Fuijani provintsil on majandus- ja kaubandussidemed sõlmitud enam kui 200 riigi või piirkonnaga.    Eesti Logistikaklaster on ühisprojekt, mis keskendub liikmete rahvusvahelisele turundusele ja Eesti logistiliste eeliste tutvustamisele sihtturgudel. Klastri projekti toetab 12,8 miljoni krooniga EAS Euroopa Regionaalarengu programmi raames.